Linelight

Linelight — My Dog Zorro mustaqil studiyasi tomonidan yaratilgan indie boshqotirma sarguzasht janridagi videooʻyin. Oʻyinchi nuqtani boshqaradi va berilgan chiziq boʻylab yoʻlni kuzatishi kerak boʻladi.

Oʻyin jarayoni 
Oʻyin murakkab chiziqlar bilan ifodalangan 2D boshqotirma oʻyini boʻlib. Oʻyinchi faqat chiziq ichida harakatlanishi mumkin boʻlgan nuqtani boshqaradi. Oʻyinchining maqsadi sariq rombga erishishdir. Bu unchalik ham muhim emas, ammo bu romblar yangi joylarni ochish uchun talab qilinadi. Baʼzi darajalarda rombga kirish uchun avval kirishni ochadigan kalitni olishingiz kerak boʻladi. Chiziqlar odatda chigal yoki bir-biriga bogʻlangan boʻlib, panjaralarni hosil qiladi.

Agar siz yaqin atrofdagi mexanizmni faollashtirsangiz, chiziqlarning baʼzi qismlari harakatlanishi mumkin. Buning uchun mexanizmga boshqariladigan nuqta bilan tegish kerak. Ikkinchi teginish chiziq segmentini asl holatiga oʻtkazadi. Nuqta faqat oldinga / orqaga siljishi mumkinligi sababli, mexanizmni faollashtirish vaqtinchalik yechimlarni topishni talab qiladi. Bundan tashqari, qizil, „dushman“ harakatlanuvchi nuqtalar yoʻlda boʻlishi mumkin. Oʻyinchi ular bilan aloqa qilmaslikka harakat qilishi kerak, aks holda daraja qaytadan boshlanadi. Baʼzi darajalarda qizil nuqta bilan aloqa qilmaslik mumkin emas, shuning uchun uning yoʻnalishi chiziq segmentlarini harakatlantirish mexanizmlari yordamida oʻzgartirilishi mumkin.

Oʻyin Amerikaning My Dog Zorro mustaqil studiyasi tomonidan ishlab chiqilgan. Oʻyinning yaratilishi „agar biz chiziqlar boʻlsak va atrofimizda sodir boʻlayotgan hamma narsa chiziqlar boʻlsa-chi?“ degan fikrdan kelib chiqqan. Bosh dasturchi Brett Theiler edi. Uning taʼkidlashicha, oʻyinning soddaligiga qaramay, oʻyin mexanizmini yozish dasturchi uchun juda qiyin boʻlgan ekan, chunki bunday dvigatel Tailer ilgari ishlaganidan farq qilaredi. Dastlab, loyiha shunchaki toʻgʻri chiziqlar va kesishgan chiziqlar edi harakatlanuvchi chiziqlar va qizil nuqtalarni qoʻshgandan keyingina ular toʻliq huquqli oʻyinga aylandi. Dasturchi oʻyinning oddiy kontseptsiyasi, yaʼni toʻgʻri chiziqda harakatlanishi turli jumboqlarni ixtiro qilishda katta ijodiy erkinlik berishini payqadi. Ijodkorlar oʻyin ogʻirligining 90 foizini egallagan musiqiy hamrohlikka alohida eʼtibor berishdi. Chiqarilgandan soʻng, LineLight Steam-da 20 000 dan ortiq nusxalarni sotdi va mobil qurilmalarga chiqarilgandan soʻng sotilish ikki baravarga oshdi.

Tanqid 

Oʻyin oʻyin tanqidchilaridan yuqori baholarga sazovor boʻldi, kompyuter versiyasi uchun Metacritic -da oʻrtacha 100 balldan 90 ball oldi. Mobil versiya uchun esa oʻrtacha 100 balldan 96 ballni tashkil etdi.

GameZebo sayti tanqidchisi Linelight oʻzining estetik soddaligi, murakkab chiziqlari va sunʼiy yorugʻlik effektlari bilan oʻziga jalb qilganini taʼkidladi. Tanqidchi taqdim etilgan jumboqlarning xilma-xilligini va oʻyin asta-sekin oʻyinchiga qiyinchilik darajasi doimiy ravishda oshib borishidan oldin barcha tuzoqlarni oʻrganishga imkon berishini maqtadi. Biroq, oʻyin taassurotlarini cheklangan boshqaruv buzadi, bu esa baʼzi darajalarda oʻtishni deyarli imkonsiz qiladi. Shunga qaramay, tanqidchi, umuman olganda, oʻyinni mobil oʻyinlar olamidagi „marvaridi“ deb atadi, garchi toʻliq mukammal boʻlmasa ham.

Manbalar

Havolalar